
În toamna anului 1919, Bistriţa, un oraş liniştit din Transilvania, pro- 
vincie proaspăt unită cu România şi aflată în plin proces de refacere şi reaşe- 
zare după anii Primului Război Mondial, a devenit reşedinţă, timp de câteva 
luni, pentru Principele Carol, moştenitorul tronului României. Acest „exil” nu 
era unul întâmplător, în anii precedenţi fiind numeroase momentele de ten- 
siune şi criză pe care tânărul print le-a provocat prin aventurile amoroase şi 
relaţiile sale pasagere. Casa Regală a României credea că o eventuală izolare a 
lui Carol de cercurile bucureştene putea conduce la schimbarea comportamen- 
tului şi viziunii acestuia cu privire la datoria sa fata de Tara. 

Perioada petrecută la Bistrița este de cele mai multe ori prezentată 
într-o notă de cancan, de savuroasă aventură galantă, dovadă stând şi nume- 
roasele materiale dedicate acestei teme care au titluri pe măsură: Cuibul de 
nebunii al lui Carol al II-lea de la Bistriţa. Cum s-a bucurat de exil cel mai contro- 
versat rege al României!; A avut Carol al II-lea un fiu nelegitim la Bistrita?? etc. 
Folosind atât surse de citare cu caracter ştiinţific, cât şi pagini din istoria orală 
a oraşului, aceste materiale caută să prezinte elementele picante ale unei pagini 
importante din istoria urbei, Bistriţa fiind recunoscută în epocă prin liniştea şi 
„nemişcarea” ei, foarte rar petrecându-se evenimente care scoteau micul burg 
săsesc din rutina cotidiană. Paletei stridente de titluri i se adaugă însă şi altele, 
provenind din sfera cercetărilor istorice, surselor arhivistice şi memorialistice’, 
autorii propunând înţelegerea perioadei petrecute de Carol la Bistriţa din per- 
spectiva consecinţelor pentru oraş şi zona’. 


1 Articol apărut în cotidianul Adevărul, ediţia online de Bistriţa, la data de 21 octombrie 2015 

(consultat la 4.09.2017). 

Articol apărut în cotidianul Adevărul, ediţia online de Bistriţa, la data de 13 septembrie 2011 

(consultat la 4.09.2017). 

Un material scurt, dar sintetic, dedicat perioadei petrecute de Carol al II-lea la Bistriţa este: 

Mircea Gelu Buta, „Carol al II-lea la Bistriţa”, în Mesagerul (ediţie electronică), 7 octombrie 

2010 (consultat la 4.09.2017). 

+ Pe lângă vizibilitatea pe care a dobândit-o oraşul în lunile acelea, aspect care va reieşi din 
paginile următoare, Bistriţa şi zona Năsăudului au devenit un punct major în ecuaţia militară 

Ideea realizäri acestui material s-a näscut în urma identificärii în 
Arhivele Nationale Istorice Centrale a unor scrisori, având caracterul unor 
rapoarte amănunțite, pe care colonelul Nicolae Condeescu”, adjutantul 
Principelui Carol, le-a trimis Regelui Ferdinand I în mai multe rânduri, scopul 
fiind acela de a-l informa cu privire la rezolvarea chestiunii Zizi Lambrino pe 
perioada incartiruirii Principelui la Bistriţa. 

De foarte multă vreme, viața amoroasă a Regelui Carol al II-lea, prea 
putin ascunsă de ochii societății româneşti, nu mai constituie o pagină inedită. 
Istoriografia comunistă a maximizat defectele şi căderile monarhului, prezen- 
tându-le ca pe un exemplu elocvent al decăderii şi depravării societăţii pre- 
socialiste române. Şi astăzi, viata intimă a lui Carol al II-lea constituie unul 
dintre principalele reproşuri care i se aduc monarhului român, postfactual 
fiindu-ne greu să ne imaginăm cum ar fi perceput de istorie şi societate într-un 
context diferit, cu o viata de familie exemplară sau cel putin bine gestionată, 
aşa cum au avut-o ceilalți membri ai Casei Regale Romane’. 

Copilul rebel al Reginei Maria a început încă de tânăr cuceririle galante, 
chiar dacă, pentru un timp, mulţi s-au temut ca tânărul prinț să nu devină 


a României, numeroasele unități militare înființate aici pe parcursul următoarelor decenii 

constituind o pagină importantă în istoria militară română, Carol al II-lea jucând şi el un rol 

în acest demers. Dintre titlurile care merită a fi amintite: Col. (r.) loan Cordovan, „Armata 
română în judeţul Bistrița-Năsăud după Marea Unire”, în Bistritanews (variantă electronică), 

23 februarie 2014 (consultat la data de 4.09.2017); Gral. (r.) Ştefan Andreica, „Pe urmele vână- 

torilor de munte la Bistriţa”, în Răsunetul (ediție electronică), 11 februarie 2012 (consultat la 

data de 4.09.2017); Adrian Onofreiu, Dan Lucian Vaida, Batalionul I Grăniceresc de Gardă (1933- 

1940). Contribuţii documentare, Ed. Mega, Cluj-Napoca, 2016. 

Nicolae Condeescu (17 feb. 1876 - 11 iul. 1936), a fost un important general, adjutant regal 

şi ministru de război român. Absolvent al Şcolii Militare de Infanterie (1896) şi al Şcolii 

Superioare de Război (1905), N. Condeescu s-a remarcat în cursul celui de-al doilea Război 

Balcanic (1913) şi al Primului Război Mondial, terminând conflagratia mondială cu gradul de 

colonel. De subliniat este faptul că în perioada războiului de reîntregire, a ocupat poziția de 

Şef al Secției Informaţii în cadrul Marelui Cartier General, acest lucru fiind, probabil, unul din 

factorii importanţi în alegerea sa ca adjutant regal. În 1919 este ridicat la rangul de General de 

brigadă şi numit de către Regele Ferdinand adjutant al Principelui Carol. În această calitate, l-a 

însoțit pe moştenitorul tronului în campania din Ungaria, la Bistriţa şi în călătoria în jurul lumii 

din 1920. În perioada 1928-1930 a ocupat funcția de Şef al Casei Militare Regale, această dem- 
nitate propulsându-l în anii următori în componența mai multor garnituri guvernamentale. Ca 
ministru de război, pe lângă activitatea strict administrativă, a jucat un rol cheie în reîntoar- 
cerea Principelui Carol în tara şi urcarea lui pe tron. În anul 1932 a primit funcția de inspec- 
tor general al armatei. Trebuie amintit şi faptul că a fost unul dintre fondatorii Academiei de 

Ştiinţe a României şi Membru de Onoare al Academiei Române. Pentru mai multe detalii legate 

de biografia lui Nicolae Condeescu, a se vedea: Dr. Alin Spânu, „Nicolae Condeescu, Şeful 

Secţiei Informaţii din Marele Cartier General în Primul Război Mondial”, în Infosfera. Revistă 

de studii de securitate şi informaţii pentru apărare, Nr. 4, Anul II, 2010, pp. 56-66; Dorina N. Rusu, 

Dicţionarul Membrilor Academiei Române. 1866-2010, Editura Enciclopedică, Bucureşti, 2010. 

° Este cunoscut, în cercurile istoricilor şi pasionatilor de istoria monarhiei române, faptul că şi 
ceilalți regi români sau membri ai familiei regale, poate cu excepția Reginei Elisabeta, au avut 
aventuri sau relaţii extraconjugale, dar mereu au ştiut să țină departe de spațiul public toate 
aceste elemente ale vieţii lor private. A se vedea: Gheorghe Bodea, Viaţa lui Carol al II-lea, Ed. 
Dacia, Cluj-Napoca, 2000, pp. 27-28. 

homosexual”, consecinţă a îndelungatului timp petrecut alături de preceptorul 
său, Arnold Mohrlen:. Toate aceste aventuri au fost supravegheate indea- 
proape de tron, luându-se măsurile necesare atunci când lucrurile deveneau 
prea periculoase sau ajungeau într-o presă din ce în ce mai avidă după titluri 
senzaţionale. Prima mare dragoste a prințului a fost Ella Filitti, bună prietenă a 
principesei Elisabeta, sora lui Carol. Iubirea dintre cei doi, consumată încă dina- 
intea primilor ani ai războiului, a fost una intensă, intervenția Casei Regale şi 
trimiterea Ellei în străinătate fiind un moment extrem de dureros pentru tânăr. 
De altfel, „după plecarea „Păsăricii” (Ella Filitti), Carol s-a schimbat complet 
şi cam pe atunci s-a produs catastrofa ce avea să aibă urmări atât de grave”?. 
Principele Nicolae consideră că brutalitatea separării celor doi a condus, inevi- 
tabil, la aruncarea lui Carol în braţele lui Zizi Lambrino, o tânără mult diferită 
de frumoasa şi manierata Ella. 

Relaţia cu Zizi Lambrino reprezintă şi astăzi una dintre paginile impor- 
tante ale istoriei monarhiei româneşti, problemele generate de această idilă, 
materializată ulterior printr-o căsătorie şi prin naşterea unui copil, survenind 
într-o perioadă extrem de dificilă pentru România. Revolta lui Carol pornea 
din dorinţa lui de a trăi aşa cum îşi dorea”, iubind pe cine dorea, chiar dacă 
Constituţia preciza clar cadrul vieţii familiei regale, implicit cäsätoriile!!. 

Cei doi s-au cunoscut în toamna anului 1917, atunci când războiul era 
în plină desfăşurare şi prințul, conform statutului său, se afla angrenat în ope- 
ratiunile militare. Scurtele permisii petrecute la Iasi i-au scos în fata o fată care 


7 Referitor la acest „pericol”, Principele Nicolae, fratele lui Carol, amintea în memoriile sale: 
„Nu am o probă tangibilă a influenţei nefaste a lui Mohrlen asupra lui Carol, viitorul Carol 
al Il-lea al României, totu-i doar prezumție. Eram îngrijorați că Mohrlen l-ar putea initia în 
practicarea homosexualității; acesta a recunoscut, de altfel, că era tare tulburat când îl vedea 
pe Carol îngenuncheat pentru rugăciunea zilnică. Totuşi, părinții mei au luat foarte în serios 
declarațiile doctorilor”. Prinţul Nicolae de Hohenzollern, În umbra Coroanei României, Ed. 
Moldova, Iasi, 1991, p. 40. 

$ Arnold Mohrlen, homosexual notoriu şi republican declarat a avut o mare influență asupra 
lui Carol, ajungând să-l convingă în mare măsură pe tânărul print de frumuseţile ideilor soci- 
aliste, republicane şi antimonarhice. Astfel, Carol dorea să-şi trăiască viața de vreme ce, în 
mai puţin de 20 de ani, România urma să devină republică, această percepţie fiind proba- 
bil unul dintre factorii care au stat la baza numeroaselor ameninţări şi renuntäri la tron pe 
care Principele Carol le-a avut până în 1930. Un portret complex al lui Arnold Mohrlen în: 
Paul D. Quinlan, Regele Playboy. Carol al II-lea al României, Ed. Humanitas, Bucuresti, 2008, 
pp. 32-35. Despre influenţa lui A. Mohrlen a se vedea şi Cristian Preda, Rumânii fericiţi: vot şi 
putere de la 1831 până în prezent, Ed. Polirom, laşi, 2011 şi Bruce Benderson, The Romanian: Story 
of an Obsession, Jeremy P. Tarcher/ Penguin, 2006. 

° Prințul Nicolae de Hohenzollern, În umbra Coroanei României, Ed. Moldova, laşi, 1991, p. 42. 

10 „Ştiu bine ca în 20 de ani România, ca toate celelalte tari, va fi republică; de ce să fiu împiedicat 
atunci să trăiesc cum vreau?” - loan Scurtu, Monarhia în România: 1866-1947, Ed. Danubius, 
Bucureşti, 1991, p. 68. 

1 Regele Ferdinand trăise propria experiență de acest fel, relația şi logodna sa cu Elena 
Văcărescu, încurajată şi plănuită de Regina Elisabeta, fiind dur încheiată de către Carol 
1. Prințul Ferdinand a fost trimis într-un voiaj în străinătate, Elena Văcărescu a fost trimisă din 
tara şi Regina Elisabeta a fost „exilată” pentru aproape trei ani la Venetia. Vezi: Constantin 
I. Stan, Regele Ferdinand I „Întregitorul ” (1914-1927), Ed. Paideia, Bucuresti, 2003, pp. 17-21. 

nu se remarca prin frumuseţe nici prin alte trăsături nobile”. Dimpotrivă, multi 
dintre cei care au cunoscut-o o considerau vulgară şi plină de ambiţii ascunse. 
Probabil această fire aventuroasă l-a şi atras pe Carol. Prin intermediul lui Zizi, 
pentru prințul „singuratic, obişnuit să fie tratat doar cu deferenta datorată ran- 
gului său, eventual cu un dispreţ abia mascat de familiile puternice ale politicii 
Bucureştiului, viața deveni o adevărată bucurie. Nu dură prea mult până se 
îndrăgosti, iar în mediul lipsit de constrângeri în care se mişca acum, nu făcu 
nici un efort de a-şi ascunde dragostea fata de noii săi prieteni (prietenii lui 
Zizi) [...] Carol nu făcu nici un secret din dragostea sa. Era tot timpul cu Zizi. 
O duse la prânz şi la cină la cantina spitalului. O prezenta ofițerilor de rang 
superior şi o invită la receptiile date în sprijinul Crucii Roşii de familiile aristo- 
cratice şi bogate. În câteva zile, întreaga Românie află că prinţul moştenitor se 
îndrăgostise de o frumoasă din popor”". 

Povestea de dragoste în care era angrenat prințul moştenitor se desfă- 
şura în paralel cu drama României. După ce obținuse victoriile de la Mărăşti, 
Mărăşeşti şi Oituz, România se vedea izolată şi abandonată odată cu izbucnirea 
revoluției din Rusia şi pusă în fata semnării unui armistițiu total defavorabil. În 
timp ce Regele Ferdinand şi oamenii politici încercau să găsească soluții pentru 
ieşirea din impas, Carol îşi continua idila cu Zizi Lambrino, fapt care provoca 
iritarea Casei Regale. În acea perioadă s-a încercat şi deturnarea prințului prin 
aducerea în anturajul său a unei eleve de liceu, Maria Martini. Cei doi s-au 
plăcut şi la scurt timp Maria a rămas însărcinată, născând o fetiță, plasată dis- 
cret de către oamenii palatului într-un orfelinat!?. Despre această aventură, 
Carol nu i-a spus nimic loanei Lambrino, fapt pe care-l mărturiseşte şi Paul 
Lambrino, nepotul acesteia. Deşi drumurile celor doi s-au despărţit din pri- 
cina războiului, după cum vom vedea, Maria Martini a fost din nou folosită de 
către Tron în încercarea de rezolvare a „problemei” Lambrino. 

Nimic nu stătea pentru Carol în faţa iubirii, nici măcar numirea aces- 
tuia în poziția de comandant al Regimentului de Vânători de Munte cu gar- 
nizoana la Târgul Neamţ, mişcare menită a-l îndepărta de laşi şi a-i umple 
timpul. A început să caute diferite scăpări constituționale care i-ar fi permis să 
se căsătorească cu Zizi şi, negăsindu-le, a înţeles că singurul mod în care putea 
să-şi împlinească visul era acela al faptului împlinit. În conecintä a cerut-o de 
soţie şi ea a acceptat răspunzându-i: „Nu am decât un singur vis, o singură 
dorinţă - aceea de a fi legată pe viata de tine”!. Prin urmare, în noaptea de 
27 august /9 septembrie 1918", îmbrăcat în uniformă de ofițer rus şi avându-i 


2 Principele Nicolae o descria pe Zizi: „nu era o frumuseţe, nu mi se părea nicicum fermecă- 
toare: avea un fel vulgar de a fi, ceea ce mă călca pe nervi”. Prințul Nicolae de Hohenzollern, 
În umbra Coroanei României, Ed. Moldova, laşi, 1991, p. 42. 

Barbara Cartland, Viaţa scandaloasă a regelui Carol - iubirile şi pasiunile sale, Ed. Sturion, 
Bucureşti, 1992, p. 31. 

1 Paul D. Quinlan, Regele Playboy. Carol al II-lea al României, Ed. Humanitas, Bucuresti, 2008, 
p. 53. 

15 Paul al României, Carol al II-lea, Rege al României, Ed. Holding Reporter, Bucureşti, 1991, p. 63. 

1 Jeanne Lambrino, Mon mari le Roi Carol, Calmann-Lévy, Paris, 1950, pp. 59-60. 

1 Joan Scurtu, Ferdinand I, Editura Enciclopedică, Bucuresti, 2006, p. 146. 


302 


Principele Carol şi Zizi Lambrino — o iubire încheiată la Bistrița 


alături doar pe locotenentul Henry Serdici, prieten apropiat, Zizi şi un şofer, 
Carol a dezertat din post şi s-a îndreptat spre graniţa cu Rusia. A trecut gra- 
nita şi asumându-şi riscurile de a trece într-o parte a Rusiei aflată sub con- 
trol german, cu numeroase trupe ruseşti aflate fie de partea bolşevicilor, fie 
de partea regimului țarist, Carol şi Zizi au ajuns în cele din urmă la Odessa 
unde, la 31 august/13 septembrie 1918, s-au căsătorit în biserica Pokrovskaia. 
Preotul a acceptat să-i cunune, fără consimțământul Regelui, şeful Casei 
Regale Române, pentru suma de 50.000 de lei, pe certificatul emis fiind sti- 
pulate următoarele: „Colonelul Regimentului VIII Vânători al armatei regale 
române Carol Ferdinandovici, prinț moştenitor al României, de religie orto- 
doxă, căsătorit pentru prima oară, în vârstă de douăzeci şi patru de ani. Nobila 
Jeanne Constantinovna Lambrino, căsătorită pentru prima oară” *. O astfel de 
căsătorie nu se putea realiza în România, nici un preot nu ar fi îndrăznit să-şi 
sfideze suveranul şi nici un primar nu ar fi semnat vreun certificat de căsătorie 
civilă. 

La plecarea din tara, Carol a lăsat trei scrisori justificative, toate fiind 
destul de vagi în privința a ceea ce dorea să facă. Răspunsul la întrebările unei 
tari, care-l căuta frenetic pe moştenitor, a venit printr-o telegramă primită 
de Regele Ferdinand, în care Carol anunţa sec: „Căsătorit cu Zizi Lambrino. 
Răspundeţi dacă mă pot întoarce sau dacă să-mi continui călătoria spre 
Franţa” *. 

„Gestul de a dezerta efectiv de la obligaţiile sale oficiale pentru a fugi 
peste graniță cu loana Lambrino şi a se căsători cu aceasta la Odessa în 1918, a 
reprezentat primul serios semn de întrebare pentru familia regală a României 
privind maturitatea lui Carol în perspectiva succesiunii”?, Surpriza şi conster- 
narea au fost imense, Carol trimițând ştirea tuturor liderilor de partide politice” 
şi anunțând faptul că este decis să renunţe la tron pentru a-şi urma iubirea. 
Presa germană, preluând amplu subiectul, a „sărbătorit” noua problemă pe 
care o avea inamicul său România. Era subliniat faptul că prințul Carol dezer- 
tase la inamic şi, în consecinţă, era pasibil de condamnarea la moarte. Regina 
Maria a suferit un veritabil şoc, considerând gestul lui Carol ca fiind o trădare a 
tuturor lucrurilor dragi lui, şi nu s-a sfiit să-i spună faptul că şi-a pierdut orice 


13 Lilly Marcou, Regele trădat. Carol al II-lea al României, Ed. Corint, Bucureşti, 2003, p. 90. 

Paul al României, Carol al II-lea, Rege al României, Ed. Holding Reporter, Bucureşti, 1991, p. 34. 

% Cristian Sandache, Viaţa publică şi intimă a lui Carol al II-lea, Ed. Paideia, Bucuresti, 1998, p. 16. 

2 Nicolae Iorga nota în memoriile sale momentul primirii veştii: „Odată, un tânăr a venit, in 
uniformă de ofițer, la mine în redacție, aducându-mi, cu un aer de impresionantă gravitate, 
un plic pecetluit negru. M-am zguduit la gândul că fiul sau ginerele meu au rămas pe câm- 
pul de luptă. Era cunoscuta scrisoare, adresată tuturor conducătorilor de partide, şi socialis- 
tului, care a publicat-o, prin care principele Carol renunţa la drepturile sale de succesiune. 
E uşor de închipuit cum am putut primi vestea acestei noi greutăţi care se adăugea la cele 
supt care se zbătea tara, neajunsă încă la siguranţă si la stabilitate. Nu mă gândeam atunci 
că împrejurări foarte apropiate îmi vor da putinţa de a influența asupra retragerii unui act 
care primejduia continuarea, atât de necesară, peste orice greşeli, care se acumulau, din 
nenorocire, a dinastiei”. Nicolae Iorga, O viață de om aşa cum a fost, Ed. Minerva, Bucuresti, 
1976, p. 554. 

simț al onoarei şi datoriei si că „ar fi fost mai onorabil să mori cu un glonte în 
cap, să fii înmormântat în pământul românesc, decât să-l trădezi”?. 

La Odessa a fost trimis de îndată colonelul E. Ballif, administratorul 
Domeniilor Coroanei, în timp ce Regele a convocat de urgență Consiliul de 
Coroană pentru a decide măsurile care se impun. La 9/22 septembrie 1918, la 
laşi, Regele Ferdinand a semnat ordinul” prin care Principele Carol şi coman- 
dantul Batalionului 8 Vânători, care l-a ajutat în toată această aventură, au fost 
supuşi pedepsei 75 de zile de închisoare pentru încălcarea regulamentelor mili- 
tare, părăsirea postului şi trecerea ilegală a frontierei. Pedeapsa urma să fie 
ispăşită de către Carol la Mănăstirea Horaita, aici urmând să fie atent suprave- 
gheat şi împiedicat să ia legătura cu Zizi. 

Au urmat săptămâni grele pentru Carol. La Horaita au început să 
vină apropiații Casei Regale™, diverşi demnitari, toți dorind să-l convingă pe 
Carol să denunțe căsătoria şi să revină asupra deciziei%. În paralel, Guvernul a 
demarat procedurile de anulare în instanţă a căsătoriei, neconstitutionalitatea 
ei fiind evidentă. După o perioadă, Carol a admis să renunţe la căsnicie”, totul 
fiind doar o încercare a sa de a ieşi din acest impas. Reprimit în sânul fami- 
liei, Principele a luat parte chiar şi la defilarea trupelor române în Bucureştiul 
eliberat. 

Lunile care au urmat au fost liniştite pentru Carol şi Zizi. Deşi nu 
aveau voie să se vadă, din moment ce căsătoria lor a fost anulată de Tribunalul 
Ilfov la finele lui ianuarie 1919”, cei doi îşi trăiau totuşi povestea de iubire la 
Mănăstirea, moşia lui Carol de lângă Dunăre. Acest fapt nu putea decât să pro- 
voace în continuare iritarea Casei Regale%, multiplele evenimente şi deplasări 
în care era implicat Carol neschimbându-i opinia şi atitudinea fata de Ioana. 


* Diana Mandache, Regina Maria a României. Capitole târzii din viata mea: Memorii redescoperite, 
Ed. ALLFA, Bucureşti, 2011, p. XXIX. 

% ANIC, Fond Regele Ferdinand, Vol. I-11, fila 1. 

Printre cei care aveau să-l viziteze pe Carol, în încercarea de a-l convinge să renunţe la mari- 
ajul cu Ioana Lambrino, se găseau colonelul Joe Boyle, Barbu Ştirbei şi profesorul Mugur, un 
foarte bun prieten al lui Carol. Pe aceştia îi vom regăsi şi la Bistriţa, un an mai târziu. 

% fn jurnalul său şi în puținele scrisori pe care a reuşit să le trimită soției, Carol descrie perfect 
atmosfera locului: „Nici o veste astăzi. Ca fapt important, am ieşit şi am făcut turul bisericii. 
Apoi am citit, am citit mult azi. Gândirea mea a lucrat mult. În ziare am citit interpelarea aces- 
tei arhicanalii de Pătrăşcanu. Apoi, ziarele repetă că azi se va întruni un Consiliu de Coroană 
pentru a hotărî soarta mea. Văd rezultatul. Fie să renunţ la tine, fie la rangul meu. Da, cunosc, 
de asemenea, răspunsul şi mă gândesc mult la viitor. Asta vrea să spună să părăsim țara. 
lată, ce mi-e greu. Să fi alungat de ai tăi, pentru că ai vrut să rămâi credincios soției tale, este 
nostim, cât este politica de mortală, nemaipomenit”. Carol al II-lea, Între datorie şi pasiune. 
Însemnări zilnice. 1904-1939, vol. I, Ed. Curtea Veche, Bucureşti, 2003, p. 85. 

% „Nu mă opun la anularea actului de căsătorie încheiat la Odessa. Carol 11/X1/1918”. 
Gheorghe Bodea, Viaţa lui Carol al II-lea, Ed. Dacia, Cluj-Napoca, 2000, p. 68. 

7 La data de 16 mai 1919 verdictul este publicat în Monitorul Oficial. Cristian Sandache, Viaţa 
publică şi intimă a lui Carol al II-lea, Ed. Paideia, Bucuresti, 1998, p. 17. 

% Principele Nicolae amintea în memoriile sale: „În pofida tuturor dispozițiilor ce aveau în 
vedere o calificare a căsătoriei cu Zizi drept nulă şi neavenită, locuiau împreună la Mănăstirea, 
proprietatea sa de la Dunăre, moştenire de la regele Carol I. Conform legii, orice copil născut 
în interval de 300 de zile de la anularea căsătoriei era considerat legitim. Nu pot înţelege de ce 

Mai mult, în primăvara lui 1919, într-un moment în care nori negri se ridicau 
deasupra Ungariei şi implicit României, ideea trimiterii lui Carol pe frontul din 
Transilvania şi încercările repetate de a o îndepărta pe Zizi, chiar şi prin sume 
foarte generoase de bani, l-au determinat pe print să anunţe din nou renun- 
tarea la tron. Ca gest de frondă şi încercând să rămână alături de Zizi, Carol s-a 
împuşcat în picior, rana amânând deplasarea lui în Ungaria până în toamnă. 

În cele din urmă, Carol a cedat şi a acceptat să plece pe front, în fruntea 
regimentului său, chiar dacă tensiunile continuau să fie mari şi Zizi era însărci- 
nată. Aghiotant i-a fost desemnat colonelul Condeescu, acesta urmând practic 
să-l supravegheze îndeaproape şi să coordoneze toate acțiunile de „răzgân- 
dire” a prinţului. Totodată s-a decis ca Maria Martini”, mai vechea sa amantă şi 
mamă a fetiţei născute în anii războiului să-l urmeze pe front, aceasta făcându- 
şi apariția, pe „neaşteptate”, la cartierul lui Carol. 

lată ce raporta la Bucureşti colonelul Condeescu în legătură cu efectul 
sosirii Mariei Martini în preajma lui Carol: 


„Erlan, 26. X. 919 


Sire, 

Din punctul de vedere militar, nu am nimic de raportat M.V. În sectorul 
de sub comanda A.S. nici o schimbare, nedeplasându-ne de loc în cursul săp- 
tămânii trecute. Alătur ordinul de azi, dat de Grupul D-lui. General Mosoiu, 
despre care am raportat în scrisoarea precedentă. 

Venirea D-lui. Colonel Boyle, cum şi discuţiile ce a avut cu A.S. Regală, 
nu l-au schimbat dispozitiune. Cel putin în aparenţă şi în cercul camarazilor 
se arată acelaşi din ultimul timp. Câteodată îl surprind stând pe gânduri şi îşi 
revine. 

Cu D-na. M, de când a venit, s-a întâlnit aproape în toate serile. 
Rezultatul acțiunii ei nu poate fi apreciabil decât dintr-un singur punct de 
vedere şi anume satisfacerea unei necesități. 

Dacă în scrisorile precedente îmi exprimam temerea că toate promisi- 
unile A.S. nu au decât scopul de a o linişti, azi am căpătat convingerea şi mai 
mult. 

În ultimele zile, s-a demascat față de ea complet. Pe departe îi spune că 
o ascultă, iar pe de alta caută să o îndepărteze prin promisiuni şi angajamente 
fata de ea şi copil. Ba ceva mai mult, a spus să-i spună că nu se poate despărți 
de Z. acum, va vedea peste 3-4 luni, că e o mare diferenţă între ea şi Z., şi pe 
această temă caută să-şi creeze din ea o unealtă pentru a-şi procura bani ca să 
poată executa dorinţele ce i-au trimis Z. Aşa că a convins-o să plece mâine la 
Bucureşti, sub motivul ca să-i facă mici cumpărături, pentru care s-ar fi putut 


Brătianu şi Ştirbey au lăsat ca lucrurile să meargă spre acest deznodământ”. Prințul Nicolae 
de Hohenzollern, În umbra Coroanei României, Ed. Moldova, Iasi, 1991, p. 44. 

% Maria Martini a fost atent „prelucrată” de poliţie şi adjutantii Regelui, învățând exact ceea ce 
trebuie să spună şi, mai ales, ce să obțină. Apoi, în urma unei cereri scrise, a fost trimisă ca 


a. 


voluntară pe front, nimerind „întâmplător” în acelaşi loc cu prințul Carol. 

adresa mie ca să scriu Administraţiei Casei Regale - dar realitatea e ca să-i 
aducă minimum 10.000 lei. 

D-na. M. e inteligentă, însă tine şi la romanul ei, tine la iubirea ei către 
A.S. aşa că nu e înarmată cu acea tărie care trebuie să impună prin deviza: 
Pentru o femeie ati abdicat pentru o femeie trebuie să reveniti. 

D-l. Colonel Boyle, i-a dat ca program de lucru, pentru 2 săptămâni, a 
începe să fie geloasă, dar ea se teme să nu-l indispună pe A‘. şi aşa să piardă 
iubirea la care ea tine atât! Si de aicea s-a hotărât să plece la Bucureşti, spunând 
că nu-şi ia răspunderea decât căutând să corespundă în parte şi dorinţei A.S. - 
mijloc pe care ea îl crede mai bun. Să dea D-zeu! La Bucureşti ea va lua contact 
cu D-l. Colonel Boyle pentru a se înțelege. 

A.S. Regală pe lângă inteligenţa Sa mai este şi o fire complexă. Atunci 
când crezi că ai ajuns la un rezultat, şi când îşi dă seama de dreptatea şi iubirea 
celor ce lucrează pentru binele Său, deodată îl vezi că revine pentru a renunța 
la proectul Său. 

Un exemplu: 

După sărbătoarea de la Miskolt, cu ocaziunea aniversării naşterii Sale, 
după discuţii încurajatoare şi promițătoare, la ajungerea noastră la Erlan, am 
aflat că i-a sosit o scrisoare de la D-na. Z. Am căutat atunci să-i arăt răul ce 
şi-l face, căutând mijloace noi pentru a primi acea corespondenţă, şi mai ales 
că recurge la serviciile subalternilor Săi care în fundul inimii lor sunt contra 
acestei legături. 

Apoi că trebuie să lupte contra acestui rău, întrucât însuşi ordinele 
M. Voastre opresc pe subalterni de a purta această corespondenţă. La aceasta 
a replicat: că ori şi ce am face şi ori şi ce am întrebuința, nu vom ajunge la nici un 
rezultat, voinţa Sa e una. 

Pentru a nu forța nota aşa ca să nu mă fac insuportabil pe lângă A.S. 
i-am răspuns numai atât: Alteță Regală, datoria noastră e de a nu pierde niciodată 
speranța şi ca mine o are toată armata şi orice bun român. Aceste cuvinte le-am cal- 
culat, totuşi a adăugat ceva la care eu nu pot să-i dau dezlegare zicând: dacă se 
purtau cu mine altfel, dacă eram şi eu ascultat, lucrurile nu ajungeau aici. 

A doua zi după această conversaţie, a sosit aici D-l. Colonel Boyle, care 
desigur a raportat M. Voastre rezultatul convorbirii Sale. 

De câte ori a plecat câte un ofițer în concediu, am întrebat pe A.S. dacă 
are nevoie de câte ceva ca să-i aducă de acasă. Totdeauna spune că nu are 
nevoie. 

Cu toate acestea, vremea s-a răcit şi nu are nici lolumanul, nici tunici 
mai groase, flanele, chipiu mai gros şi totuşi nu voieşte a i se aduce. Aşa că ar 
fi bine ca Maiestatea Voastră să dati ordin să i se aducă cele de strict necesare, 
ordin pornit de la M.V. fără intervenţia mea. E probabil ca Maiorul Niculescu 
să fi terminat examenul şi să vină încoace şi ar fi ocazia. El ştie de lucrurile A.S. 

Să trăiţi Maiestate. 
Colonelul Condeescu%. 


3% ANIC, Fond Regele Ferdinand, Vol. V-692, filele 1-3. 

Este greu să înțelegem, la o primă impresie, cum de îndrăgostitul prinț 
şi-a uitat atât de repede soţia însărcinată şi corespondenţa cu aceasta a ajuns 
să se rărească. Cu siguranţă eforturile depuse de către toți factorii de putere au 
început să dea roade, politica aplicată fiind una simplă: ochii care nu se văd 
se uită. În plus, „Principele nu fusese niciodată prea constant în menţinerea 
hotărârilor, iar presiunile la care fusese supus precum şi conştientizarea fap- 
tului potrivit căruia poziția sa nu e îndeajuns de puternică l-au determinat s-o 
abandoneze pe Zizi”?!. 

La finalul lunii octombrie 1919, situația din Ungaria a intrat pe un 
făgaş normal, armata română începând retragerea. Regimentul lui Carol, cu 
garnizoana la Bucureşti, a fost însă relocat. Dacă la început se avea în vedere 
Sighetul Marmaţiei, în cele din urmă s-a optat pentru Bistrița”, un oraş liniştit, 
aflat la mare depărtare de Bucureşti şi de Zizi Lambrino. Şi în acest loc, Maria 
Martini l-a urmat pe Carol, relația dintre cei doi fiind una mult consolidată si 
deja „vizibilă“, Maria fiind însărcinată. 

Colonelul Condeescu l-a anunţat pe Regele Ferdinand cu privire la 
sosirea la Bistriţa a regimentului şi care sunt noutăţile privitoare la Carol: 


„Bistriţa, 11.X1.919 


Sire, 

După cum am telegrafiat M.V. am sosit la Bistriţa în ziua de 7 Noiembrie 
c. La gară A.S. Regală, a fost întâmpinat de persoanele oficiale în cap cu D-l. 
Prefect Tripon, care l-a urat bună venire. 

Până în ziua de 10 c., au sosit şi celelalte eşaloane ale Regimentului, iar 
în prezent A.S. e ocupat cu instalarea lui. Cazarma deşi e încăpătoare pentru 
trei batalioane, are nevoie de multe îmbunătăţiri, lipsă de geamuri, sobe şi 
altele. 

Cartierul A.S. Regale e în casele D-lui. Vaguer, care a oferit un apar- 
tament foarte drăguţ şi bine mobilat. Am făcut aşa ca să fie disponibilă şi o 
cameră de dormit şi pentru Adjutantul Regal de serviciu, pe care azi o ocup 
eu. Masa de prânz şi seară, A.S. Regală o va lua la popota ofițerilor la cazarmă. 

Oraşul în momentul de față se prezintă f. urât, probabil din cauza 
vremei. Apoi e prea mic pentru 2 Regimente, un batalion şi un cartier de divizie 
şi mai ales când regimentele au efective mari de ofițeri, cum e cazul regimen- 
tului A.S. Regale. Lipsa completă de cartier, răceala din partea saşilor, toate 
acestea fac pe ofiţeri să sufere f. mult. Pentru cei insurati problema este mai 
grea, căci nu găsesc case de închiriat. Cei tineri sunt demoralizati, căci după 
atâta timp de suferințe, sperau într-o viață familială atractivă sau întrucâtva 
publică, care să le satisfacă starea şi necesitățile lor sufleteşti. Aci nu găsesc nici 


#1 Cristian Sandache, Viaţa publică şi intimă a lui Carol al II-lea, Ed. Paideia, Bucuresti, 1998, p. 17. 

* O lucrare de referință care surprinde contextul relocării Regimentului şi perioada petrecută 
de Carol la Bistriţa este: Vasile Scârneci, Viaţa şi moartea în linia întâi. Jurnal şi însemnări de răz- 
boi 1916-1920, 1941-1943, Ed. Militară, Bucureşti, 2013. 

una nici alta, singura cale pentru consolare, nu le va fi decât cazarma, adică 
munca. De aceea A.S. Regală, caută să-i consoleze, să-i încurajeze, că suferințele 
lor vor fi remunerate, căci peste 3-4 luni speră să obţină regimentului o nouă 
garnizoană, mai potrivită efectivului de ofițeri, sau după necesităţile instrucției 
să-i disloce pe batalioane. Apoi A.S., pentru a le putea da ore de recreatiune, 
caută a le face un mic circ, unde ar putea atrage şi ceva din publicul oraşului. 

Maiestate, e drept că A.S. a împrumutat mici sume de la D-na. Martini, 
ca să mai fi luat de la alte persoane nu am cunoştinţă. Nu am putut interveni 
în această chestiune, căci atunci ar fi priceput de rolul pe care-l joacă D-na. 
Martini, şi nici azi nu pot a-i spune că M.V. ştiţi despre aceasta căci şi-ar da 
seama că D-na. M v-a pus la curent. E drept apoi că face economii, se multu- 
meşte cu foarte putin, şi puţinele parale ce a luat de la D-na. M. le-a întrebuințat 
pentru a-şi cumpăra un aparat fotografic şi materialele necesare pentru foto- 
grafii, căci a căpătat acum această pasiune care e frumoasă şi îi ocupă timpul. 
In Ungaria nu avea nevoie de parale, întrucât acolo, pentru servitori, lemne şi 
altele se cheltuia f. putin, aci însă A.S. fiind în tara, e nevoie a fi înconjurat de 
putin fast. 

Ca să precizez de ce sumă lunară am avea nevoie, nu pot şti mai 
dinainte, neputând şti ce sume ar cere A.S. în cursul luni. 

Cred că ar fi mai bine a mi se da o sumă între 8-10.000 lei din care să 
se plătească aci încălzitul, masa A.S. Regale, hrana servitorilor, ajutoarele ce 
li se dădea lor la Palat, mici cheltuieli de întreţinere ca spălatul şi materialele 
necesare, reparații etc. lar când A.S. va avea nevoie de sume de 500 de lei, 1000 
de lei, să aibă de unde lua. 

Formula ar fi că M.V. ştiind că A.S. nu mai primeşte dotatia şi pentru 
cheltuielile necesare pentru întreținerea personalului şi nevoilor A.S. Aţi dispus 
ca, cu începere de la data ... să se trimeată de la Administrația Palatului suma 
de ... Adjutantului de Serviciu al A.S. care va face plata acestor nevoi, indepli- 
nind în mic, şi funcția de casier al A.S. 

În acest scop, s-ar înființa de noi un carnet, în care s-ar trece sumele pri- 
mite cu data lor şi cheltuielile zilnice sau lunare făcute. Acest carnet ar fi supus 
pentru verificare şi la terminarea sumei primite se va cere din vreme alta. 

Cu această ocaziune plata lefurilor servitorilor ce însoțesc pe A.S. aju- 
toarele lor, ale şoferilor etc, s-ar face prin noi după formularele trimise de la 
Administrația Palatului. 

Adjutantii de Serviciu îşi vor preda carnetul şi sumele la schimbarea 
lor, bineînţeles urmând aceeaşi regulă şi continuitate. 

Rămâne ca M. Voastră Să dispuneti. 

Am fost informat că M.V. ati aprobat ca Maiorul Niculescu să fie înlo- 
cuit prin Maiorul Condiescu din Marele Stat Major. Alegerea e foarte bună, 
fiind un ofițer distins, f. bine educat, un ofițer cu cunoştinţe serioase şi care pe 
lângă A.S. va aduce foloase reale. Apoi fiind mai în vârstă şi mai mare în grad, 
cuvântul său are altă greutate. 

Am toată speranţa că va fi agreat de A.S. pentru a face din el un camarad 
de încredere pentru interesele noastre generale, nu pentru cauza D-nei. Z. 

De altfel, din conversaţia ce am avut cu A.S. rezultă că îl agrează. 

La sosirea lui Condeescu aci, conform ordinului M.V. voi sta câteva zile 
cu el pentru a-l introduce în serviciu. 

Mai sus, am uitat a vă raporta, că eu am avut prevederea de a întâmpina 
pe A.S să nu ducă lipsă de bani, şi pentru aceasta, Îl întrebam adeseori dacă are 
nevoie de ceva, pentru a scrie să i se aducă de la Administraţia Palatului, dar 
totdeauna evita, şi spunea că nu are nevoie de nimic. Era atunci sub influența 
tendinței ce urmărea. 

Ca chestiune de reprezentare, dacă M.V. aprobă, ar trebui ca 
Administraţia Palatului, care cunoaşte gusturile A.S, să poarte de grijă a-i tri- 
mite la timp şi fără alte intervenţii, cele necesare ca: țigări, bomboane, lichio- 
ruri, ceai, zahăr, rom, pesmeti etc., lucruri care aici nu se găsesc, sau se găsesc f. 
scump, şi astfel s-ar evita ca atunci când vine D-na. M, să nu mai fie rugată de 
A.S. ca să-i cumpere bomboane şi altele. 

În prezent AS. e prea bine dispus şi se ocupă cu multă dragoste de regi- 
ment. Pentru miercuri voieşte a merge la vânătoare, iar joi va organiza o paradă 
în oraş, pentru sfințirea cazărmilor şi ca orăşenii să poată vedea regimentul. 

Să trăiţi Maiestate. 
Colonelul Condeescu*. 


Sosirea lui Carol la Bistriţa constituia şansa de a rezolva definitiv ches- 
tiunea Lambrino. În pofida protestelor prințului, Casa Regală a rămas neclin- 
tită, eforturile depuse fiind sporite. „Carol îi cerea mamei să i-o trimită cât mai 
repede pe Zizi. ,, Fie-ti milă de mine, nu mă face să sufăr... Te implor în genunchi, 
te implor cu lacrimile mele” cerşea, Carol, mila mamei sale. „Fericirea ta, la fel 
ca fericirea altora, trebuie să aştepte până când îţi vei face datoria. Nu e prea 
mult pentru un bărbat şi un prinț”*. Luna decembrie s-a dovedit însă hotă- 
râtoare, eforturile depuse de profesorul Mugur“, vizitele colonelului Boyle, 


% ANIC, Fond Regele Ferdinand, Vol. V-693, filele 1-5. 

Gheorghe Bodea, Viaţa lui Carol al II-lea, Ed. Dacia, Cluj-Napoca, 2000, p. 86. 

5 În preajma Crăciunului anului 1919, aflându-se la Bistriţa din însărcinarea Regelui, profesorul 
Mugur i-a ținut un discurs Principelui Carol, un discurs care miza pe tema datoriei şi a sacri- 
ficiului, intuind dorința ascunsă a lui Carol de a ajunge într-o zi rege. Cuvântarea a avut darul 
de a-l mişca pe prinţ, acesta luând hotărârea despărțirii definitive de Zizi. lată ce-i spunea 
profesorul elevului său: „Alteță regală, ţi-am fost îndrumător, iti cunosc toate cutele sufle- 
tului şi comoara de înalte şi distinse calități cu care te-a înzestrat Atotputernicul Dumnezeu. 
Trecutul strămoşilor, moşilor şi părinților Tăi a fost plin de glorie. Împrejurul Tău se găsesc 
astăzi ofițeri cu însemnele celor mai glorioase fapte de arme săvârşite pe câmpurile de bătălie, 
priveşte-i! Toţi aşteaptă să te vadă rege, împărat. Întreg poporul României Mari, făurită de 
gloriosul tău părinte, priveşte spre Tine cu mari nădejdi. Unchiul şi mătuşa Ta, Regele Carol 
I si Regina Elisabeta, se odihnesc astăzi în lăcaşul de veci, mănăstirea Curtea de Arges, unde 
la timpul sorocit de Atotputernicul, se vor odihni toți urmaşii regali. Acest lăcaş sfânt, ce a 
fost durat de meşterul Manole, care şi-a zidit iubita în meterezul acestuia şi numai astfel a 
putut da neamului său acest templu frumos de închinăciune creştinească. Ziditorul lumii, 
Atotputernicul Dumnezeu îi poruncise aceasta. Zideste-o şi tu. Alteță regală, părinţii Tai o cer, 
poporul întreg; o cere”. Vasile Scârneci, Viaţa şi moartea in linia întâi. Jurnal şi însemnări de război 
1916-1920, 1941-1943, Ed. Militară, Bucureşti, 2013, p. 104. 

ale Prim-ministrului Alexandru Vaida Voevod“, ale lui Nicolae Iorga şi ale 
membrilor Casei Regale cu ocazia Crăciunului” producând în cele din urmă 
o schimbare de atitudine la Carol. Astfel, la 7 ianuarie 1920, prinţul a acceptat 
să renunţe definitiv la Zizi Lambrino. „Luase hotărârea să pună tara înaintea 
dragostei şi şi-a exprimat intenţia de a-şi relua obligaţiile princiare şi, deci, de 
a renunţa la abdicare. Chiar şi-n ultimul moment, o asigura pe loana că n-avea 
s-o părăsească”%. După două săptămâni, i-a trimis o scrisoare lui Zizi, în care 
i-a spus că totul se încheiase între ei. Pentru Casa Regală această decizie a fost 
o mare uşurare şi bucurie”, paradoxul fiind că în următoarea zi, în 8 ianuarie 
1920, Zizi a născut un băiat, pe care l-a numit Carol Mircea”, în cinstea tatălui 
său şi a prințului Mircea, fratele mai mic al lui Carol, mort de febră tifoidă în 
1916. Autorităţile au avut grijă însă ca naşterea şi înregistrarea copilului să se 
facă în aşa fel încât, pe viitor, această căsnicie şi acest copil să nu reprezinte o 


% Şi Alexandru Vaida Voevod a marsat pe sentimentul datoriei, al iubirii de neam şi tara, con- 
turându-i un proiect personal grandios, în care el, Carol, avea să devină un rege providential, 
un rege despre care se va scrie în istorie că a fost asemenea lui Carol cel Mare. La ieşirea 
de la discuţii, Prim-ministrul a avut o întrevedere şi cu Maria Martini, despre care afirmă: 
„Prezentându-mă duduii, am rugat-o să-mi comunice cum a procedat. Ea, de statură mij- 
locie, castanie bătând în blond, nici urâtă nici frumoasă, rotogoală - era cam în luna a şasea 
- sprintenă în mişcări, îşi ştiuse şi-şi aplicase lecţia cu care fusese trimisă în misiune specială 
la Bistriţa. De câte ori o vizita prințul, dornic nu numai de femelă, ci şi de un surogat de viata 
familială, era întâmpinat cu căldură, dar şi cu scene de reproş, jucate cu rafinăria proprie chiar 
şi celei mai putin inteligente femei. „Cum?”, îi imputa ea Prințului, „Copila aceasta nu Tu 
mi-ai făcut-o? Burta asta nu poartă fătul dragostei Tale? Că sunt de familie modestă e adevă- 
rat, dar eu Te-am iubit de dragul Tău, nu ca să te căsătoreşti cu mine... Acum ai uitat? Ţi-ai 
uitat copiii?”, şi în tonul acesta näzuia să-l înstrăineze de soţia sa, de cauza hotărârii sale de a 
abdica. În patul de copil dormea o fetiță, de 4-5 ani, blondă, izbitor de asemănătoare cu Carol. 
Misiunea mea de prim-ministru, în rolul de agent secret, era terminată. Mi-am luat adio de la 
„duduia” complice, cu vorbe de laudă şi de încurajare”. Alexandru Vaida Voievod, Memorii, 
vol. II, Ed. Dacia, Cluj-Napoca, 1995, p. 45. 

3 Carol, comandantul garnizoanei a ținut un scurt discurs în fata Regelui şi a Reginei în care-şi 
afirma loialitatea sa şi a soldaţilor săi față de tron: „Maiestate, Ofițerii Regimentului Vânători 
de Munte prin Mine, Comandantul lor, exprimă Maiestăţilor Voastre cele mai respectuoase 
şi adânci mulțumiri pentru vizita cu care Maiestatile Voastre ne onorează, vizită care ne vine 
astăzi, după întoarcerea noastră de pe frontul din Ungaria. Asigur pe Maiestăţile Voastre că 
nici un ofițer şi nici un soldat din Regimentul Meu nu va uita că Maiestatile Voastre au fost 
aceia care de pe malul Tisei i-au îndrumat îmbărbătându-i pentru luptele ce-i aşteptau acolo. 
Mândri că mergeau să lupte şi să moară pentru Patrie şi Regele lor, ofițerii şi soldații regi- 
mentului Vânători de Munte se întreceau la lucru. Sărbătorind azi împreună cu Maiestätile 
Voastre tradiționalul Pom al Sfântului Crăciun, sufletele noastre se simt mult mai strâns legate 
de Regele nostru, de Patrie şi de Tron. Vă rog, Domnilor Ofiţeri, să vă uniți cu Mine, ca într-un 
glas să strigăm din adâncul sufletului: Să trăiască Majestatea Sa Regele! Să trăiască Majestatea 
Sa Regina!”. ANIC, Fond Casa Regală. Miscelanee, Vol. 577, fila 39. 

s Paul al României, Carol al II-lea, Rege al României, Ed. Holding Reporter, Bucureşti, 1991, p. 64. 

% Regina Maria o descria: „A fost ca şi cum o violentă durere fizică ar fi încetat deodată. Nici 
nu sunt în stare s-o descriu”. Paul D. Quinlan, Regele Playboy. Carol al II-lea al României, Ed. 
Humanitas, Bucureşti, 2008, p. 75. 

40 Avea să-şi vadă fiul abia în 1925, la Paris, recunoscându-l ca fiu biologic, chiar dacă numele i-a 
rămas pe mai departe Lambrino. 

problemă pentru tron“. La scurt timp după aceea, Zizi Lambrino a fost obligată 
să părăsească tara, primind în schimb o rentă viageră consistentă. 

La Bistriţa lucrurile păreau a fi într-o dispoziție mai bună ca niciodată, 
după cum raporta colonelul Condeescu: 


„Bistriţa, 7.11.920 


Sire, 

De la întoarcerea de la Cluj şi până azi, A.S. Regală, a fost în cele mai 
bune dispozitiuni, cu poftă pentru lucru şi având cuvinte destul de frumoase 
asupra impresiunilor căpătate la serbările de la Cluj. 

Joia trecută, A.S. a luat parte la o vânătoare de mistreți ce a avut loc 
împrejur de Särätelul: 20 km. de Bistriţa. 

În dimineaţa de 5 Ianuarie c. D-na. M. a căpătat un fiu care azi a fost 
declarat la Oficiul Stării Civile sub numele de:,Silviu fiu natural al D-nei. M.” 

Ea fiind o femeie inteleapta, nu a făcut zgomot împrejurul acestui fapt 
şi am luat măsuri ca în localitate să se păstreze toată discretiunea. 

A.S. se arată plin de atentiune fata de ea, căci are ocaziunea să se con- 
vingă prin comparatiune că sunt ființe care ştiu ce e permis şi ce nu! 

Ea s-a arătat tot timpul ca o ființă dotată cu mult bun simț şi e multu- 
mită că îşi poate trăi romanul său aşa cum l-a trăit. 

Duminica 8. c., A.S. Regală, va da un banchet pentru avansarea Sa 
la gradul de Colonel si la care a invitat toţi ofițerii regimentului Său, Şefii de 
Corpuri şi Serviciu din garnizoană. 

Să trăiţi Maiestate. 
Colonelul Adjutant Condeescu™. 


Nasterea, in acelasi timp, a unui alt mostenitor biologic, Silviu, pe care 
Carol îşi dorise să-l boteze cu numele de Cezar, a fost mult mai uşor mascată. 
Maria Martini a fost căsătorită cu un şef de gară pe nume Leonescu, primind 
şi o sumă generoasă de bani din partea adjutantilor regali pentru a menține pe 
viitor confidentialitatea®. În anul 1923 a izbucnit un mic scandal în care au fost 


“| Alexandru Vaida Voevod, prim-ministru îşi amintea cum a fost rezolvată problema naşterii 


lui Carol Mircea: „În acord cu Regele, am luat măsura - fiind iminentă naşterea copilului 
D-nei. Zizi Lambrino - ca acesta să nu fie înregistrat nicăieri în țară, ca fiu legitim al lui Carol, 
prințul moştenitor de tron al României. Pe această cale arbitrară, trebuiau evitate multele 
urmări grele, care s-ar fi putut ivi în viitor. Ştefan Cicio Pop, ca ministru interimar al justiției 
(titularul Ion Pelivan era la Paris), a trebuit să dea dispoziții, telegrafiind tuturor oficiilor de 
stare civilă din țară, să se conformeze acestui ordin”. Alexandru Vaida Voievod, Memorii, vol. 
II, Ed. Dacia, Cluj-Napoca, 1995, pp. 45-46. 

® ANIC, Fond Regele Ferdinand, Vol. V-694, filele 1-2. 

5 În fata Inspectorului General al Sigurantei Romulus Voinescu şi a Generalului Adj. Condeescu, 
soții Leonescu au semnat următoarea declaraţie: ,, Declaratiune, Subsemnatii, soții, declarăm, 
prin aceasta, şi ne angajăm, pe cuvânt de onoare, că atât noi, cât şi copiii noştri, vom păs- 
tra pentru totdeauna o atitudine corectă şi plină de deferenta fata de toți membri „Familiei 
Regale”, că nu vom întreprinde nici o acţiune contrară acestui angajament, observând, în 
acelaşi timp, cea mai mare tăcere asupra serviciilor îndeplinite. De asemenea, ne declarăm 

implicați cei doi soți Leonescu“. Atunci s-a adus din nou în discuție relaţia pe 
care a avut-o Carol cu Maria Martini şi chestiunea copiilor rezultați din această 
legătură”. Dar în lipsa unor dovezi materiale solide, bine ascunse de autorități, 
opoziţia politică nu a putut valorifica scandalul. 

Plecarea lui Carol într-o călătorie în jurul lumii, în 21 februarie 1920, 
a consfințit încheierea unei etape dureroase din viața lui şi, implicit, o pagină 
greu de gestionat de către Familia Regală Română. Cele şapte luni petrecute în 
voiajul din jurul lumii se doreau a fi o perioadă de relaxare şi „uitare” pentru 
Carol. Treptat acesta a trecut peste rănile despărțirii şi, la întoarcerea în Europa, 
Regina Maria a fost pregătită pentru scrierea unui nou capitol din viața lui 
Carol: Elena a Greciei. 

Ca o concluzie, putem observa faptul că întreaga pagină legată de Zizi 
Lambrino a fost doar un preambul la ceea ce avea să devină mai târziu ches- 
tiunea Elena Lupescu. Fire extrem de colerică şi de impulsivă, Carol a căutat 
mereu să-şi urmeze impulsurile de moment, netinând seama de consecințele 
gesturilor sale. Putem spune că a fost o trăsătură de familie dacă e să ne gândim 
la pasiunile mamei sale sau ale fratelui său Nicolae, cel din urmă pierzându-și 
titlurile şi statutul tot din pricina unei căsătorii cu o fată din „popor”, loana 
Dolette. În tot acest joc al sentimentelor, extrem de costisitor şi dificil de ges- 
tionat de România întregită, Carol a lăsat urme adânci în sufletele celor care 
i-au fost apropiaţi, puţini fiind cei care l-au iertat şi care i-au fost aproape în 
exilul său. Bistriţa a reprezentat un punct pe o hartă, o haltă într-un itinerariu 
mult mai amplu. Dar de acest oraş se leagă încheierea „chestiunii Lambrino” 


mulțumiți cu darul primit, înapoiem toată corespondenţa avută din partea A. S. Regale, nu 
vom primi sau reține pentru noi nici o copie după ele şi ne angajăm că, dacă în viitor se vor 
mai produce alte exemplare: fie de noi, fie de copiii noştri, sau de alte persoane streine nouă, 
le vom desminti, la cererea ce ni se va face, pe baza acestei declaratiuni, ca neavenite - sau 
le vom declara false. Făcută azi, 18 octombrie 1921”. Carol al II-lea, Între datorie şi pasiune. 
Însemnări zilnice. 1904-1939, vol. I, Ed. Curtea Veche, Bucureşti, 2003, p. 11. 

+ Alexandru Marghiloman nota în jurnalul personal, la data de 4 ianuarie 1923 următoarele: 
„Toate gazetele nu vorbesc decât de o doamnă Leonescu, care a fost arestată împreună cu 
soțul ei, şef de gară la Bucuresti. Este o afacere de cecuri fără acoperire, o escrocherie de mili- 
oane. Gazetele insistă asupra înaltei protectii, despre care vorbeşte mereu această doamnă. 
Judecătorul de instrucție a făcut o perchezitie, în prezenţa lui Romulus Voinescu, şi a găsit 
scrisori ale Prințului Carol în care era vorba de „copiii noştri”. A doua zi Voinescu, în numele 
palatului, a cerut şi obținut scrisorile. Judecătorul a fost în urmă aspru mustrat de procurorul 
general, Moscu, şi apoi şi de ministrul său: ]. Th. Florescu ar fi fost foarte bucuros să aibă în 
mâinile lui acest element de şantaj. Din acelaşi mediu se povesteşte versiunea că în timpul 
intrigilor Lambrino, această persoană, pe atunci elevă la azilul Elena Doamna, ar fi fost arun- 
cată în brațele Prințului Carol şi că în urmă dânsa ar fi rămas însărcinată; apoi ar fi avut loc 
căsătoria de comandă etc”. Alexandru Marghiloman, Note politice, vol. II, Ed. Machiavelli, 
Bucureşti, 1995, pag. 420. 

1% Acelaşi Alexandru Marghiloman nota, opt zile mai târziu, la 12 ianuarie 1923, următoarele: 
„Asupra Prințului Carol aflu din aceeaşi sursă, că în cuprinsul scrisorilor găsite, Prințul recu- 
noaste paternitatea copiilor doamnei Leonescu. (De ce „copiilor”, căci numai unul ar fi avut 
timpul să se nască?). Prințul scrie că ar fi vrut să dea numele de Cezar celui din urmă - 4 ani 
- dar că cedează, înaintea voinței mamei, pentru numele de Silviu”. Alexandru Marghiloman, 
Note politice, vol. III, Ed. Machiavelli, Bucuresti, 1995, pag. 421. 

şi o pagina din viata unei foste eleve de liceu, Maria Martini. După plecarea lui 
Carol, oraşul a revenit la ritmul său, rămânând în spate poveştile şi legendele, 
unele având poate un sâmbure de adevăr, copiilor rămaşi în urma celui care 
avea să devină într-o zi rege, Carol al II-lea. 


PRINCE CAROL AND ZIZI LAMBRINO - A LOVE 
STORY ENDING IN BISTRITA. MARIA MARTINI'S 
ROLE AND COLONEL CONDEESCU'S LETTERS 


- Summary - 


The adventurous life of Prince Carol of Romania, the future King Carol II, repre- 
sents one of the most controversial pages in the history of Romania. In the years of the 
First World War, the relation and, later, marriage of Carol to loana (Zizi) Lambrino was 
one of the main problems the Royal House of Romania had been confronted with so 
far. Our study aims at presenting and understanding the context in which Prince Carol 
was sent to Bistrita, together with the important role played by Maria Martini. Colonel 
Condeescu’s letters will help us better describe how the project of separating Carol 
from Zizi Lambrino was put into practice. 

